এই পৃথিবীতে সত্যের বাহকদের সাথে বাতিল শক্তির দ্ব›দ্ব শেষ হয়নি-হবে না- কেয়ামত পর্যন্ত চলবে। হজরত ইবরাহিম (আ) এর যুগে নমরুদের অস্তিত্ব, হজরত মূসা (আ) এর যুগে ফেরাউনের দম্ভ এবং হজরত মুহাম্মদ (সা) এর যুগে আবু জেহেলদের হুঙ্কার যেমন ছিল, বর্তমানেও কুরআনের সমাজ ও রাষ্ট্র প্রতিষ্ঠার সংগ্রামে নিয়োজিত লোকদের সাথে দ্ব›দ্ব চলছে নব্য নমরুদ, ফেরাউন ও আবু জেহেল, আবু লাহাবসহ অসংখ্য বাতিল শক্তির। আন্দোলনের বৃক্ষকে সতেজ-সজীব রাখার জন্য বৃক্ষের গোড়ায় রক্ত সিঞ্চন করে চলেছে কুরআনের বিপ্লবী সৈনিকরা। এমনই একটি রক্তসিক্ত জনপদ চট্টগ্রাম মহানগরী। যে জনপদে সত্যের দাওয়া বহন করতে গিয়ে ইতঃপূর্বেই শহীদি মিছিলে যোগ দিয়েছে হাফেজ আবদুর রহীম, আমীর হোসেন ও জসিম উদ্দীন মাহমুদের মতো সাহসী তরুণেরা। শহীদের এই মিছিল আজো থামেনি। ৫ ফেব্রæয়ারি ২০১৩ সালে সর্বকালের সর্বনিকৃষ্ট অবৈধ বিচারালয় আন্তর্জাতিক যুদ্ধাপরাধ ট্রাইব্যুনাল-২ এর বিচারক ওবায়দুল হাসানের নেতৃত্বে তিন সদস্যের ট্রাইব্যুনাল বাংলাদেশ জামায়াতে ইসলামীর অ্যাসিস্ট্যান্ট সেক্রেটারি জেনারেল জনাব আবদুল কাদের মোল্লার যাবজ্জীবন কারাদণ্ডের রায় দেয়ার প্রতিবাদে তৌহিদি জনতা এ রায়কে অবৈধ বলে প্রত্যাখ্যান করে। তৎক্ষণাৎ সারা দেশে শান্তিপূর্ণ বিক্ষোভ মিছিল বের হয়। চট্টগ্রামেও তারই ধারাবাহিকতায় ইসলামী ছাত্রশিবির চট্টগ্রাম মহানগরী দক্ষিণ বেলা ১টায় নগরীর অলঙ্কার মোড়ে হাজারো কর্মীর একটি প্রতিবাদ মিছিল বের করে। মিছিলের শুরুতেই পুলিশ ও র‌্যাবের মুহুর্মুহু গুলিতে শাহাদাত বরণ করেন শিবিরের ২৭ নম্বর দক্ষিণ আগ্রাবাদ ওয়ার্ডের সাথী চট্টগ্রাম পলিটেকনিক ইনস্টিটিউটের মেধাবী ছাত্র ইমরান ও ২৬ নম্বর ওয়ার্ড পূর্ব পাঠাগার সম্পাদক আবিদ। শহীদ ইমরানের শাহাদাতের প্রতিবাদে পুনরায় বাদ মাগরিব বাংলাদেশ ইসলামী ছাত্রশিবির চট্টগ্রাম মহানগরী দক্ষিণ বিক্ষোভ মিছিলের কর্মসূচি ঘোষণা করে নগরীর দেওয়ানহাট মোড়ে। যথাসময়ে হাজার হাজার নেতাকর্মীর অংশ গ্রহণে মিছিলটি মিস্ত্রীপাড়ার মুখে মিষ্টিমেলার সামনে এলে এখানে আগে থেকে অবস্থানরত ডবলমুরিং থানার এসআই, সেকেন্ড অফিসার এর নেতৃত্বে পুলিশ বাহিনী এলোপাতাড়ি গুলিবর্ষণ শুরু করে। পুলিশের গুলিতে জামায়াতের দু’জন কর্মী আফজল ও শফীকুল ইসলাম গুলিবিদ্ধ হয়ে ঘটনাস্থলে শাহাদাত বরণ করেন। গুলিবিদ্ধ অব¯হায় গুরুতর আহত হন অর্ধ শতাধিক নেতাকর্মী। ঘটনাস্থল থেকে গ্রেফতার করা হয় ১৫ জন নেতাকর্মীকে। গ্রেফতারকৃত নেতাকর্মীদের মাঝে ছিলেন এইচএসসি পরীক্ষার্থী আবিদ বিন ইসলাম। পুলিশ সম্পূর্ণ সুস্থ আবিদকে গ্রেফতার করে ভ্যানে তুলে বুকে গুলি করে পরে ভ্যানের মধ্যেই পুলিশ ও ছাত্রলীগের সন্ত্রাসীরা আবিদের দুই চোখ উপড়ে ফেলে। এর পর শহীদ আবিদকে তারা চট্টগ্রাম মেডিক্যালের মর্গে পাঠিয়ে দেয়। ইসলামী আন্দোলনের কিশোরকর্মী আবিদ বিন ইসলামের লাশ নিয়ে আওয়ামী পুলিশ বাহিনী ও ছাত্রলীগ যে ঘৃণ্য তাণ্ডবলীলা চালিয়েছে তা মধ্যযুগীয় বর্বরতাকেও হার মানায়। প্রত্যেক যুগে এভাবেই ওহুদ প্রান্তরের মর্মান্তিক ঘটনার পুনরাবৃত্তি ঘটিয়েছে ইসলাম বিরোধী নাস্তিক, মুরতাদ ও ধর্মনিরপেক্ষ গোষ্ঠী।